CONTRA-IN FOS 

_ Butlletí Setmanal de Contra-lnformació _ 

Número 3Ü8. Setmana del 28 de juliol al 3 d'agost de 2004 

El que fins ara era cap d'antiavalotsde la Guàdia Urbana, Juan José Vilanova Juanola, responsable directe de la repressió viscuda durant els últims anys per part de lesUPAS, serà properament ascendit al càrrec de superintendent del cos armat de l'Ajuntament. 


OKUPACIÓ I CENTRES SOCIALS 


L'Hamsas'ampua amb la creació d'un parc al solar coundant 

El Tripartit en evidència per la seva política 
repressiva contra cases i centres socials okupats 

Les immobiliàries de Sants sabotejades per la seva implicació especulativa. 


Defensa des espais naturals 


Les resistencies a la costa davant 
la frenesia especulativa estiuenca 

SOS Lloret recobreix amb 260 m2 de plàstic el Castell de Sant loan 


Hostafrancs/ Barcelona - La solidaritat amb 
l'Hamsa, Miles de Viviendas, l'Hortet de Santa 
Eulàlia, el Pati Blau i tantas altres cases i centres 
socials okupats va sortir al carrer i va entrar a 
les seus de l’aliança política del tripartit. Les 
seus centrals del PSC al carrer Nicaragua, la 
d'Iniciativa al carrer Ciutat i la d'ERC al carrer 
Villarroel de Barcelona van ser l’objectiu de la 
denuncia, amb l'entrada simultània d’una 
quinzena de persones a cadascún dels locals el 
passat dimecres 21de juliol. 

Des de Miles de Viviendas (que aquesta set¬ 
mana ja ha rebut l’amenaça policial de ser 
desllotjada en qualsevol moment) i des de 
l'Hamsa es varen emetre ambdós comunicats 
per explicar l'acció, que en el cas de la seu del 
PSC va durar prop d'una hora i mitja, ja que la 
direcció del partit no va dubtar a trucar la 
policia antiavalots i la Brigada d'Informació, 
que sota diverses amenaces i coaccions van 
fer fora als i les okupants. A l’exterior i va 
haver algunes empentes i cops dels policies. 
La seu d’ERC es va abandonar prop de les 14h, 
quan es va considerar que ja s'havia pogut vis 
ibilitzar prou a tots tres partits. Finalment es 
va sortir de la seu d'Iniciativa a les 15h, 
després de llegir un comunicat des del balcó 
al carrer Ciutat. El nerviosisme era evident 
entre els polítics d'Iniciativa i ERC, que no 
entenien que se'ls denunciés per repressors 
quan ells han mirat contínuament cap a un 
altre costat davant de desallotjaments, pal¬ 
lisses i amenaces de policies sota les seves 
ordres a governs municipals. Una militant 
d'Iniciativa va arribar a cridar: "Com ens 
podeu fer això a nosaltres", enmig d’algunes 


llàgrimes. A l'exterior de les seus també s'hi 
concentraven desenes de persones amb pan¬ 
cartes i banderoles donant suport a l'acció. 

A l’interior del ple del Consistori de 
Barcelona que es celebrava paral·lelament a 
tots aquests fets, va arribar el desconcert a 
partir de les !D:30h del matí, quan la majoria 
de polítics eren penjats del mòbil per saber 
que estava passant. Jordi Hereu conversava 
per telèfon amb Juan José Vilanova, cap dels 
antiavalots, per decidir si ordenava l'actuació 
violenta dels agents. Imma Mayol, Jordi 
Portabella i Ferran Mascarell també feien tru¬ 
cades. L'objectiu va ser plenament aconseguit, 
el tripartit sota denuncia de repressió, un 


difícil cop per aquells que han tret vots a 
costar d'explicar que ells eren dialogants amb 
els moviments socials, i fins i tot, aquells que 
diuen tenir una pota a la política i una pota 
als "moviments alternatius". 

Creació d'un parc a l’interior de l'Hamsa 
Diumenge 25 de juliol va aparèixer després 
de l'esforç de neteja i rehabilitació d’una 
quarantena de persones un parc al damunt 
del solar degradat i sense ús que hi havia fins 
ara al costat de l'Hamsa. S'hi varen fer jar¬ 
dineres, col·locar bancs amb materials reci¬ 
clats, plantar diversos arbres i cactus, 
instal·lar una carpa, posar uns columpis 
improvisats, en definitiva, donar una volta 


Lloret de Mar/ La Selva.- «Aquest dissabte 24 
de juliol l'associació ciutadana SOS Lloret, 
aprofitant la diada de la Festa Major de la vila, 
ha realitzat una performance tipus Land-art al 
Castell de Sant Joan de Lloret de M ar. La per¬ 
formance ha consistit en recobrir tot el 
Castell de Sant Joan amb un plàstic de color 
taronja (el color de l'associació). En total s'han 
fet servir 260 m2 d'aquest material per poder 
enfundar tota la torre del castell, que fa B m. 
d'alçada i té un perímetre de 20 m. a més, a la 
part de la torre que dóna a mar s'han enganx¬ 
at tres lletres gegants, de 3 m. cadascuna, on 
es podia llegir el mot: "SOS".Amb aquesta per¬ 
formance reivindicativa SOS Lloret vol denun¬ 
ciar l’alta fragilitat a la que està sotmès el pat¬ 
rimoni cultural de Lloret de M ar com a conse¬ 
qüència de projectes urbanístics que 
destrossen l'espai on aquest s'hi troba; com va 


de 180 graus a l'espai, que a partir d'ara podrà 
ser utilitzat per activitats a l'aire lliure. El 
primer acte va ser un dinar popular el mateix 
diumenge, el proper acte serà un sopar el 
dijous 29 de juliol, amb passi de pel·lícules a 
la fresca inclòs. 

Les immobiliàries i la seva culpabilitat 
La nit de diumenge a dilluns varen aparèixer 
18 seus d'immobiliàries siliconades a Sants. 
Les seus, que majoritàriament es trobaven ala 
carretera de Sants varen ser sabotejades en 
solidaritat amb l'Hamsa, que des de fa 121dies 
estroba a l'espera de ser desallotjada. Alguna 
d'aquestes seus varen trigar més de tres hores 
en ser obertes mitjançant l'ajut de serrallers. 

Contra-lnfos 27/ 7/ 04 


estar a punt de succeir amb el Castell de Sant 
Joan per culpa de l'antic Pla Parcial de Cala 
Bany i que es va poder evitar gràcies, en bona 
part, a les B.000 signatures recollides en con¬ 
tra d'aquest projecte. Ara, amb l'actual pro¬ 
jecte aprovat per la Generalitat de perllongar 
l’actual C-32, que actualment acaba a Palafolls, 
finsa Lloret de Mar,el patrimoni cultural del 
poble està ferit de mort, doncs el traçat 
aprovat arrasaria amb espais tan significatius 
com Sant Pere del Bosc, Les Alegries, L'Àngel o 
la Capella de la Mare de Déu de Gràcia entre 
d'altres. Des de SOS Lloret 
demanem a l'Ajuntament mesures 
urgents per la protecció del patri¬ 
moni cultural del municipi, doncs 
aquest és part important de la 
identitat de cada lloretenc i un 
potencial turístic, malauradament, 
encara per conèixer i que ajudaria a 
portar un turisme de qualitat.» 

Després d'aquesta espectacular 
acció durant el dissabte, la mateixa 
SOS Lloret organitzava el dilluns 
26 una neteja popular del paratge 
de Sant Quirze, en celebració del 
primer aniversari de l'associació. 

Sant Quirze és una de les tres 
zones boscoses que s'ha pogut sal¬ 
var de la urbanització després de 
reiterades mobilitzacions veïnals. 

Durant tot el matí,foren recollides 
trenta bosses d'escombraries de 
mida industrial i, entre les deix¬ 
alles, s'hi trobaren «desde llaunes i 
plàstics fins a electrodomèstics, 


mobiliari o fins i tot senyals de trànsit.» El tur¬ 
isme, en les darreres quatre dècades, ha anat 
convertint la costa empordanesa i la Selva en 
una dispersió de maons i carreteres. Malgrat 
els espais protegits de zones com els 
aiguamolls o el M ontgrí; noves urbanitzacions 
d'espais com els Riells a l'Escala, han acabat 
creant una gran llista d'espais on s'ha produit 
una destrossa del medi ambient, on s'ha 
fomentat un consumisme desbocat i on s'ha 
produit una pèrdua de la identitat local. 

SOS Lloret +Contra-lnfos 27/ 7/ 04 



Sortint de la seu del PSC després de rebre amenaces a l’interior per part de la policia de paisà. 



Acció al castell de Lloret amb una gran pancarta. 




























Diferents sentències favorables a l'okupació. Denegada la petició de desllotjar l'Hortet 

Condemnat l'Ajuntament de Barcelona per la 
vulneració de drets fonamentals en el desallotjament 
de l'edifici de Milesde Viviendasal Turó de la Peira 


Barcelona.- «El jutjat del Contenciós-admin- 
istratiu núm. 11 de Barcelona ha declarat la 
nul·litat de ple dret del desallotjament per 
part de la Guàrdia Urbana de l'edifici de 
Miles de Viviendas el 22 de setembre del 
2003, per vulnerar el dret fonamental d'invi¬ 
olabilitat del domicili. 

La sentència declara que l'Ajuntament no 
pot desallotjar immobles de la seva propi¬ 
etat sense una ordre judicial expressa i, per 
tant, el desallotjament fou il·legal, ja que 
vulnera un dret fonamental superior al dret 
de les administracions de fer cumplir les 
seves resolucions. Encara que hagin estat 
adoptades legalment no es poden permetre 
l'entrada automàtica a un domicili particu¬ 
lar. Vulnerar el dret a una vivenda digna no 
es pot fer vulnerant el dret a la inviolabilitat 
del domicili: només els jutges poden violar 
drets fonamentals més impunement que els 
polítics, ja que només es condemna 
l'Ajuntament a pagar les costes del judici. El 
jutjat ha signat el nou desallotjament, amb 
data oberta, per l'actual M iles de Viviendas.» 
L'Ho spitalet/ Barcelonès.- «Poc dies abans del 
desallotjament de l'Hortet de Santa Eulàlia, 
previst pel divendres 23 de juliol, el jutjat va 
denegar la petició de la propietat de fer efec¬ 
tiu el desallotjament el dia que proposava. Es 
va mantenir la convocatòria i la gent concen¬ 
trada va decidir posar mans a la feina i seguir 


plantant verdures, pintant un mural i habilh Barcelona.- «Ahir esva celebrar el judici penal 
tant espais per seguir fent activitats. L'unic contra Virgili, casa situada en aquest carrer 
incident el van protagonitzar dos cotxes de entre els núm. 78-86, i quedà vist per sentèn- 
mossos d'escuadra que van aparèixer a cia amb resolució prevista pel 2 de setembre, 
recriminar la penjada de cartells als autobu- M entre que, per una part, s'han fet públiques 
sos. Nombroses veïnes es van acostar a solí les diligències que dicten l'arxiu de ladenún- 
daritzant-se amb la casa, una veïna s'acostà cia penal contra Can Mireia i el pronuncia- 
per convocar al proper ple de l’Ajuntament ment favorable de l'Audiència Provincial a la 
per protestar contra la destrucció del pati sentència absolutòria del Bloke Metges, 
interior del seu edifici, en el que també hi viu també per la via penal, per l’altra la fiscalia, 
família de l'alcalde de l’Hospitalet, Celestino després de la retirada de la propietat de la 
Corbacho. L'acte va acabar com els tebeos denuncia, ha enviat una citació per celebrar 
d'Astèrix, però a la valenciana: feliçment i un judici penal al CSO L’Ateneu pel proper 2 
paella vegana per tothom.» de novembre.» Contra-lnfos 27/ 7/ 04 

Celebrada l'acampada en defensa 
de les okupacions de Cornellà 

Cornellà/ Baix Llobregat.- «El passat 23 i 24 de juliol es van celebrar les jornades en defen¬ 
sa de les okupacions com a mitjà de lluita a Korneyà, organitzades pel CSO Pati Blau que ja 
té una sentència no ferma de desallotjament. Aquestes jornades es van iniciar amb una 
acampada divendres a la tarda davant del centre comercial Eroski. Es van realitzar diferents 
activitats com: cercaquintos, teatre, cinema a la fresca, activitats infantils i un acte polític 
que pretenia aglutinar tots aquells col·lectius que utilitzesin els CSO com una eina de llui¬ 
ta. Així volem agrair la participació dels col·lectius que van fer posible aquestes jornades, i 
que van compartir amb totes nosaltres aquest calurós cap de setmana. Així una abraçada 
revolucionària a Terrassa, Viladecans, Molins, Prat, La Salut, Gràcia, Sants, Esparreguera, 
Bilbo, Berlin i als i les nostres companyes de Korneyà. Perquè el nostre únic camí serà con¬ 
tinuar lluitant.» Assemblea CSO Pati Blau 27/ 7/ 04 


El Fòrum: la gran mentida 


Nova convocatòria de l'Assemblea de Resistències 

Tres places simbolitzaran 
els valors reals del Fòrum 

Barcelona.- «Fa tres anys l'Ajuntament de Barcelona, en la persona 
de la tercera Tinent d'alcalde, Imma M ayol (ICV), va desallotjar de la 
Plaça Catalunya a 140 persones immigrades que vivien allí. No van 
donar cap solució i 10 dies després, quan s'estava apunt d'arribar a un 
acord per allotjar-los, les tres administracions van dur a terme una 
cacera d'immigrants a la Plaça André M alraux. Fets com aquests són 
un exemple de la buidor dels continguts del Fòrum de les Cultures. 
Parlen de convivència en una ciutat on es va produir, amb el suport 
i la cooperació dels responsables polítics del Fòrum, un fet tan hor- 
riblement vergonyós com va ser el desplaçament d'un grapat d'im¬ 


migrants, assetjats per la policia, durant deu llargs dies i nits, fins el 
desallotjament definitiu. L'Assemblea de Resistències al Fòrum vol 
oposar al triomfalista discurs del Fòrum la realitat d'uns fets inac¬ 
ceptables. Cap persona és il·legal, cap persona pot ser rebutjada pel 
seu origen o per la seva condició de immigrant pobre. Volem recor¬ 
dar aquells dies tornant a les tres places que van ser testimonis de la 
persecució policial: la plaça Catalunya, la plaça Ramon Berenguer i 
la plaça André M alraux. Volem batejar aquestes places amb noms 
que mostrin el que va ser un despropòsit i un atemptat a la con¬ 
vivència entre les persones. Us convidem a participar amb nosaltres 
a escollir un nom que ens recordi quina és la voluntat de diàleg i 
multiculturalitat del nostre Ajuntament. Qualsevol proposta serà 
benvinguda i us convidem a participar a l'acte el proper dijous 5 
d'agost a partir de les 17h a la Plaça Catalunya. Junts recorrerem les 
tres places i farem un acte a les 19h a la Plaça André M alraux.» 

Assemblea de Resistències al Fòrum 27/ 7/ 04 


La comissio de seguiment mediambiental del 
Pla Delta formada pels mateixos promotors 


El Prat/ Baix Lo bregat.- La comissio de segui¬ 
ment mediambiental del Pla Delta la for¬ 
maran, a més del ministeri i el Departament 
de Medi Ambient, ajuntaments i organismes 
implicats en les obres. Així, s'ha donat entra¬ 
da als consistoris de Barcelona i el Prat, la 
comunitat d'usuaris del delta del Llobregat - 
que va denunciar el desviament del riu-, el 
Consell Comarcal del Baix Llobregat, el 
Ministeri de Foment, AENA, l’Autoritat 
Portuària de Barcelona, l'Autoritat del 
Transport Metropolità i el Departament de 
Política Territorial i Obres Públiques. La 


comissio es va reunir dijous 22, per primer 
cop des que fou creada el 2001 tot i que s'han 
realitzat multitud d'obres sense cap mena de 
seguiment de l'impacte mediambiental. Des 
del 2001 s'ha construit la macrodepuradora, 
la tercera pista, s'han talat més de 20.000 pins 
de la pineda litoral, afectant a llacunes prote¬ 
gides i a espècies animals i vegetals úniques al 
Delta. També s'han aixecat espigons que han 
deixat sense sorra part de les platges del Prat, 
s'han enderrocat masies centenàries, s'ha 
desviat en 2km el riu Llobregat en una obra 
declarada il·legal pel Tribunal Suprem, s'han 


omplert les platges del Prat amb sorra provh 
nent d'estanys com la Podrida, insalubre com 
el seu nom indica. Davant tot plegat, la 
plataforma SOS Delta indica que «és neces¬ 
sària una moratòria en totes les obres del 
Delta fins que no s'estudiï el seu veritable im¬ 
pacte, moltes actuacions són irreversibles i 
han estat executades impúnement, però en¬ 
cara estem a temps d'aturar la cimentació de 
l'antiga desembocadura del riu Llobregat, de¬ 
manant la seva conservació com a zona humi¬ 
da com defensa Depana; de rebutjar l'arribada 
de l'AVE directament a l'aeroport pel mig de 
la zona natural del Delta i d'aturar les obres 
per tal que no tornin a dir-nos d'aquí a quatre 
anys quan ja tot estigui fet, que és il·legal.» 

SOS Delta -TContra-Infos 27/ 7/ 04 


CRIMINAUTZACIÓ I REPRESSIÓ 


Una nova sentència per la manipulació de setembre de 2002 

L'Audiència Provincial reafirma la 


condemna a El País 

Barcelona.- «La secció lla de l'Audiència 
Provincial de Barcelona, amb els magistrats 
Joaquin de Oro-Pulido, Carmen M unoz i José 
Antoniol Ballester, va desetimar el 30 de juny 
del 2004 el recurs presentat pel diari espany¬ 
ol El Pais contra la sentència del Jutjat de 
Primera Instància n e 31 de Barcelona. En la 
sentència inicial condemnatòria, la jutgessa 
donava el dret a rectificació a tres indepen¬ 
dentistes detinguts el setembre de 2002 
sobre la notícia publicada pel Pais sota el títol 
"arrestados en Barcelona acusados de apoyar 
a ETA", tot i que tant fiscalia espanyola com el 
jutge en cap moment van acusar els joves de 
col·laboració amb l'organització armada 
basca, sinó "d'estralls i danys" a una sucursal 
bancària. El director del rotatiu, Juan Luís 
Cebriàn, al·legà en el recurs que ja s'havia rec¬ 
tificat en la secció de cartes, indefensió per la 
utilització del català al judici i intimidació 
dels acusadors al periodista Pere Ríos. 

Contra aquestes pretensions, l’Audiència 
Provincial falla que el dret de rectificació ha 
de publicar-se per llei en el mateix espai que 
es va publicar la noticia falsa i inexacta, que 
la utilització del català no va generar inde¬ 
fensió ja que al lletrat del Pais se li van 


perdesinformació 

traduir les intervencions (i va acceptar amb 
un "vale", confirmant que havia entès als 
acusadors) i que no hi va haver intimidació al 
periodista. Per aquests motius, el rotatiu 
espanyol té una setmana a partir de la noti¬ 
ficació per publicar el text dels independen¬ 
tistes en una columna de la secció estatal 
per decisió judicial. Els tres independen¬ 
tistes valorem positivament el fet de denun¬ 
ciar judicialment i públicament la criminal- 
ització que duen a terme els mitjans d'infor¬ 
mació oficials contra la dissidència política, 
i en aquest cas contra l'independentisme, i 
fem una crida a altres persones que han vis¬ 
cut linxaments mediàtics a denunciar-ho 
com creguin convenient. 

Alhora, informem que aquesta mateixa set¬ 
mana el jutge ha fixat definitivament la pena 
multa en 900 euros per cada un dels quatre 
independenistes que van ser detinguts en 
l’operació policial i mediàtica del setembre 
del 2002. Tots quatre ja hem fet saber que no 
pagarem aquests diners per considerar-ho 
una penalització dels que tenen menys recur¬ 
sos i un intent d'ofegar econòmicament els 
col·lectius i organitzacions populars.» 

Detinguts del setembre de 2002 27/ 7/ 04 



M anifestació contra 
la condemna a un any 
de presó a quatre 
joves per haver 
realitzat un mural 

Mataró/El Maresme.- «Maulets i Alerta 
Solidària van convocar una manifestació per 
protestar davant la condemna de quatre 
joves mataronins que van ser detinguts men¬ 
tre pintaven un mural contra la Constitució 
espanyola i per la independència dels Països 
Catalans. El 6 de desembre del 2000, nou 
agents municipals van impedir que es pintés 
el mural i arran d'aquesta actuació policial 
quatre joves van ser acusats d'agressions als 
policies i destrosses de béns públics. El judi¬ 
ci, que es va fer el 14 de juny passat, va resul¬ 
tar en la condemna delsquatre inculpats a un 
any de presó, set caps de setmana de 
clausura i més de mil dos-cents euros de 
multa. Per protestar davant d'aquesta con¬ 
demna, Maulets i Alerta solidària han con- 
vuocat aquesta manifestació que començarà 
a la Plaça Miquel Biada. Segons els organ¬ 
itzadors de la manifestació, els encausats no 
es van resistirà la policia en cap moment i es 
van deixar identificar pels agents. També afir¬ 
men que el mural que havien de pintar els 
joves no hauria empitjorat l'estat de la paret, 
que ja estava en mal estat. Maulets i Alerta 
solidària acusen l'ajuntament de Mataró, lla¬ 
vors governat pel PSC i ara dirigit per una 
versió local del tripartit, de no haver investi¬ 
gat la violència policial que hi va haver men¬ 
tre s'impedia que es pintés el mural.» 

Maulets i Alerta Solidària 24/ 7/ 04 









Precarietat i Hipocresia al Fòrum 2004 SA 


Fòrum/ El Besòs- «Mentre els dirigents de 
les cúpules sindicals tancaven el "Diàleg" de 
les Cultures del Treball amb una declaració 
al vent contra la precarietat, els accidents 
laborals i l'actual procés de globalització; les 
condicions dels treballadors del Fòrum són 
un gran exemple de precarietat, i les empre¬ 
ses que el patrocinen els seus principals 
impulsors. Coca-Cola, empresa patroci¬ 
nadora del Fòrum, ha estat denunciada per 
explotació infantil (Pakistan,any 1998),aco¬ 
miadaments improcedents (Filipines, any 
2000), per l’assassinat de sindicalistes 
(Colòmbia, any 2003) i per discriminació 
racial (EUA, any 2000). Però no cal anar tan 
lluny, el mateix Fòrum de les cultures, S.A., 
empresa consorciada per l’Estat, la 
Generalitat i l’Ajuntament de Barcelona, ha 
contractat la majoria dels seus treballadors 
a través de ETTs (entre les principals 
Randstad, també patrocinadora) o empreses 
subcontractades (que alhora sovint subcon- 
tracten a d'altres). Amb aquesta estratègia, 
sense contractar el personal directament, 
s'abarateixen costos i s'eviten reivindica¬ 
cions laborals. I això què implica pels treba¬ 
lladors i treballadores? 

- L’abaratiment de costos es fa través dels 
sous dels treballadors, que reben salaris de 
misèria (fins a 3,60 e/ hora), habitualment 
sense tenir dret al pagament d'hores extres 
o complements salarials. Els beneficiaris 
acaben essent pels intermediaris, mentre es 
precaritzen les condicions de treball i 
empitjora el servei. 


El Fòrum la gran impostura 


- La subcontractació a través de segones i 
terceres empreses fa més difícil que els tre¬ 
balladors puguin defensar els seus drets, ja 
que les responsabilitats i el control sobre les 
empreses es dilueixen. La fragmentació 
d'empreses subcontractades i la diversitat de 
situacions individuals fa que la negociació i 
l'acció col·lectiva per defensar unes millors 
condicions sigui molt més complicada. 

El Fòrum de les Cultures S.A. podia haver 
creat un agència de contractació pròpia o 
haver exigit a les empreses subcontractades 
uns salaris dignes i unes condicions exem¬ 
plars. Pel contrari ha preferit guiar-se per 
criteris estrictament econòmics, delegant 
aquest compromís a ETTS que representen 
en si mateixes un dels aspectes més negatius 
del capitalisme global, demostrant un altre 
cop que el seu "diàleg" és pura propaganda. 
El Fòrum ha anunciat el intent de recolo- 
cació de 300 treballadors a través de la con¬ 
sultora Creade un cop s'acabi l'espectacle. 
La plantilla del Fòrum és de 2.900 trebal¬ 
ladors, així que els recolocats seran només 
aquells professionals, gestors i directius del 
Fòrum que veuran recompensada la seva 
fidelitat política al projecte Fòrum 2004. La 
resta sempre podran trobar alguna altra 
ETT... Des de l'Assemblea de Resistències al 
Fòrum 2004, ens solidaritzem amb tots 
aquells treballadors i treballadores que 
lluiten també dins del Fòrum per tenir unes 
condicions de treball i de vida dignes.» 

Assemblea de Resistències 
al Fòrum 27/ 7/ 04 


Lluites laborals 


!5 PERSONES VAREN RESULTAR FERIDES 

Brutal càrrega de 
la guàrdia civil 
contra treballadors 
de l'empresa Expert 

LArboç/ Baix Penedès.- El passat dimarts 20 de 
juliol, la guàrdia civil va carregar brutalment 
contra un grup de treballadors que es 
trobaven a les portes de l’empresa Expert. 
Durant la càrrega, que va arribar fins a l'inte¬ 
rior de l'edifici, van resultar ferides 15 person¬ 
es, 2 d'elles van haver de ser ateses per 
ambulàncies. Els treballadors es trobaven 
concentrats a l’entrada de la fàbrica per 
denunciar la possible il·legalitat amb què han 
estat contractats els serveis d'una ETT per 
part de l'empresa. Alhora es va decidir pre¬ 
sentar una convocatòria de vaga que s'inicia¬ 
ria el dilluns 26 de juliol. Tres dies desprésde 
la càrrega, després de gairebé sis hores de 
negociació amb l'empresa, la CGT i elstrebal- 
I ad ors van desconvocar la vaga a l'arribar a un 
acord. L'acord contempla la retirada de la 
sanció de 8 dies de treball i sou atots els tre¬ 
balladors sancionats, la recol·locació de tots 
els treballadors i indemnitzacions a totes 
aquelles persones que havien manifestat la 
intenció de no continuarà l'empresa.Tot i la 
desconvocatòria de la vaga, es continua man¬ 
tenint la manifestació prevista pel proper 29 
de juliol a les ]8h a l’Arboç per denunciar la 
brutalitat de la guàrdia civil contra els treba¬ 
lladors. CGT +Contra-lnfos 27/ 7/ 04 

Invasió d’l rac: 

la massacre continua 

12.561 

CMLS IRAQUIANS ASSASSINATS DB DEL 20 DE MARÇ 


4.735 

MILITARS DE LA COAUCIÓ INVASORA FERITS 

1053 

SOLDATS DE LA COAUCIÓ INVASORA MORIS 

(12 durant la última setmana) 


Manifestació contra la prohibició del concert 
del primer aniversari del Casal Popular La Traca 

Cardedeu/ Vallès Oriental- «Dissabte 24 de juliol, a la vila de Cardedeu, es va realitzar una cer- 
cavila-mani espontània, on un centenar de joves van fer sentir la seua veu pels carrers de la 
Vila, i van demanar no haver de marxar a pobles veïns ni a la gran ciutat per poder-se divertir, 
tot això ve arran que dies anteriors el govern municipal de Cardedeu (Psc, Erc i lev) va decidir 
prohibir un concert del primer aniversari del Casal La Traca de la mateixa població.» 

Casal La Traca 25/ 07/ 04 


Del Divendres 30 de Juliol al Diumenge Id'Agosta la Vall delTenes 

Festa M ajor de Santa Eulàlia de Ronçana 

Dijous 5d'agosta partir de les ]7h a Plaça Catalunya 

Continuem denunciant el Fotut 2004 

Cercavila per les places on es va represaliar els «sense papers» l'any 2001 


El Vbnat contra l'especulació 


Véíns de Sant Andreu 
critiquen la comissaria 
«de luxe» dels mossos i 
demanen més zones verdes 

Sant Andreu del Palomar.- La Plataforma 
«Sant Andreu per les Casernes» integrada per 
entitats i véíns del barri, denuncia la propera 
construcció d'una mega-comissaria de luxe 
dels mossos d'esquadra als terrenys de les 
antigues casernes. Després que l'Ajuntament 
desallotgéselsmésde500 immigrantsque hi 
vivien i enderroqués les casernes, s'ha obert 
la cursa especulativa pels milers i milers de 
metres quadrats que han quedat descampats 
i que, en principi, s'havien de destinar a 
equipaments públics, molt necessaris pel 
barri. Ara ha sortit a la llum que s'hi vol con¬ 
struir una comissaria dels mossos que ocu¬ 
parà 3.000 metres quadrats de superfície. La 
plataforma critica que s'hagi presentat el 
projecte com a definitiu sense cap debat 
previ i que es disposin dependències de luxe 
pels mossos mentre l'escola Eulàlia Bota 
segueix en barracons prefabricats. També 
critica que no s'hagi dit res encara dels 
equipaments necessaris pel barri, com la 
residència per la tercera edat, la guarderia o 
un casal per a joves. La plataforma demana 
que els terrenys de la comissaria es dediquin 
a zones verdes i equipaments i anuncia prop¬ 
eres mobilitzacions per l'ús públic de les 
casernes. Contra-lnfos27/ 7/ 04 


«Escapa de la calor i... vine a Irunea!» 

Irunea/ Euskal Herria .- Després de que més de 3.500 persones sortissin al carrer contra el 
desallotjament d'Euskal Jai, el Gaztetxe proposa una nova iniciativa per escapar de la calor: 
«Contra el desallotjament, treball a l’aire lliure, activitats, tallers... al gaztetxe d'Iruhea 
Euskal Jai Bidaiak. Podreu trobar un ampli programa d'actes per aquest mes de juliol al 
Gaztetze. Aborrits de viatjar als llocs de sempre? Cremats de donar voltes a la tumbona? 
Cansats d'aquelles platges de gent i plenes de nens? Fastiguejats de la sorra entre els dits 
dels peus? Desesperada per no trobar una plaça lliure als refugis del Pirineu? Mosquejat per 
les picades dels mosquits? No et preocupis més! Al Gaztexte d'Iruhea tenim la solució: 
Euskal Jai Bidaiak ha preparat una oferta inigualable, tot un estiu d'activitats en defensa de 
l'espai.» Més informació a www.euskaljaigaztetxea.net. 

Euskal Jai Gaztetxea +Contra-lnfos 27/ 7/ 04 



La marxa en defensa de l’Euskal Jai al centre de la capital d’Euskal Herria. 


Dijous 29 de juliol a les JO de la nit: Gran So pador Popular a l'Espai Ampliat 

121dies de resistència a l'Hamsa 

Si desallotgen hi ha convocatòria a les Jldel matí del mateix dia al metro de laume I 
A la tarda, convocatòria de manifestació a les set del vespre a la placa de Sants, metro L-l 


^ssL'oratge de la setmana vinent 


Dimecres 28 

Dijous 29 

Divendres 30 

Dissabte 31 

Diumenge 1 

Dilluns 2 

Dimarts 3 

La setmana continuarà sent xafogosa però entre 4 i 5 graus menys que l’anterior. Les temperatures no passaran fins 
divendres del 28 anys. A partir de dissabte podrien arribar als 31-32 altra vegada. Dijous i divendres a la tarda poden 
caure alguns ruixats a l’interior, quatre gotes a la costa. La setmana vinent pot ser més plujosa i tempestuosa. 




















































